ᱡᱷᱟᱲᱜᱨᱟᱢ ᱨᱟᱡᱽ ᱠᱚᱞᱮᱡᱽ

ᱡᱷᱟᱲᱜᱨᱟᱢ ᱨᱟᱡᱽ ᱠᱚᱞᱮᱡᱽ ᱫᱚ ᱑᱙᱔᱙ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ, ᱡᱷᱟᱲᱜᱨᱟᱢ ᱨᱮᱭᱟᱜ ᱢᱟᱨᱮ ᱠᱚᱞᱮᱡᱽ ᱠᱚ ᱢᱩᱸᱫᱽ ᱨᱮ ᱢᱤᱫᱴᱟᱜ ᱠᱚᱞᱮᱡᱽ ᱠᱟᱱᱟ᱾ ᱱᱚᱸᱰᱮ ᱫᱚ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱟᱨ ᱟᱫᱚᱢ ᱟᱨᱴᱥ ᱟᱨ ᱥᱟᱬᱮᱥ ᱥᱟᱛᱟᱢ ᱪᱮᱛᱟᱱ ᱨᱮ ᱯᱳᱥᱴ ᱜᱨᱮᱡᱩᱭᱮᱴ ᱠᱳᱨᱥ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱫᱚ ᱢᱟᱲᱟᱝ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱛᱟᱦᱮ ᱠᱟᱱᱟ, ᱟᱨ ᱱᱤᱛ ᱫᱚ ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾

ᱴᱷᱟᱶ
ᱱᱚᱣᱟ ᱠᱚᱞᱮᱡᱽ ᱫᱚ ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱭᱟᱜ ᱡᱷᱟᱲᱜᱨᱟᱢ ᱥᱚᱦᱚᱨ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱢᱮᱫᱤᱱᱤᱯᱩᱨ ᱠᱷᱚᱱ ᱵᱟᱥ ᱛᱮ ᱟᱹᱰᱤ ᱱᱟᱯᱟᱭ ᱥᱟᱺᱦᱤᱡ ᱡᱚᱯᱲᱟᱣ ᱢᱮᱱᱟᱜᱼᱟ᱾ ᱱᱚᱸᱰᱮ ᱫᱚ ᱨᱮᱞ ᱰᱟᱦᱟᱨ ᱛᱮᱦᱚᱸ ᱦᱤᱡᱩᱜ ᱜᱟᱱᱚᱜ ᱜᱮᱭᱟ᱾ ᱨᱮᱞ ᱜᱟᱹᱰᱤ ᱛᱮ ᱠᱷᱚᱲᱚᱜᱽᱯᱩᱨ ᱠᱷᱚᱱ ᱱᱚᱸᱰᱮ ᱫᱚ ᱢᱤᱫ ᱴᱟᱲᱟᱝ ᱠᱷᱚᱱ ᱦᱚᱸ ᱠᱚᱢ ᱚᱠᱛᱚ ᱨᱮ ᱥᱮᱴᱮᱨ ᱜᱟᱱᱚᱜᱼᱟ᱾

ᱱᱟᱜᱟᱢ
᱑᱙᱔᱙ ᱥᱮᱨᱢᱟ ᱨᱮ ᱱᱚᱨᱚᱥᱤᱝᱜᱷ ᱢᱚᱞᱞᱚ ᱫᱮᱵᱽ ᱦᱚᱛᱮᱛᱮ ᱡᱷᱟᱲᱜᱨᱟᱢ ᱮᱜᱽᱨᱤᱠᱟᱞᱪᱟᱨ ᱠᱚᱞᱮᱡᱽ ᱞᱮᱠᱟᱛᱮ ᱛᱷᱟᱯᱚᱱ ᱞᱮᱱ, ᱱᱚᱣᱟ ᱫᱚ ᱞᱟᱯᱷᱟᱝ ᱥᱮᱪᱮᱫ ᱛᱟᱞᱢᱟ ᱞᱮᱠᱟᱛᱮ ᱦᱟᱨᱟ ᱨᱟᱠᱟᱵ ᱞᱮᱱᱟ, ᱡᱟᱦᱟ ᱫᱚ ᱟᱱᱰᱟᱨᱜᱽᱨᱮᱡᱩᱭᱮᱴ ᱯᱟᱹᱴᱷᱩᱣᱟᱹ ᱠᱚ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱥᱟᱛᱟᱢ ᱪᱮᱛᱟᱱ ᱨᱮ ᱯᱟᱲᱦᱟᱣ ᱨᱮᱭᱟᱜ ᱫᱟᱣ ᱮ ᱮᱢᱟᱠᱚ ᱠᱟᱱᱟ᱾ ᱛᱷᱟᱯᱚᱱ ᱨᱮᱭᱟᱜ ᱮᱛᱚᱦᱚᱵ ᱥᱮᱫ ᱱᱚᱣᱟ ᱠᱚᱞᱮᱡᱽ ᱫᱚ ᱡᱷᱟᱲᱜᱨᱟᱢ ᱨᱟᱡᱽ ᱜᱷᱟᱨᱚᱸᱡᱽ ᱠᱷᱚᱱ ᱟᱭᱢᱟ ᱜᱚᱲᱚ ᱮ ᱧᱟᱢ ᱞᱮᱫᱟ᱾ ᱑᱙᱕᱓ ᱥᱮᱨᱢᱟ ᱨᱮ, ᱱᱚᱣᱟ ᱠᱚᱞᱮᱡᱽ ᱫᱚ ᱯᱚᱪᱷᱤᱢ ᱵᱟᱝᱞᱟ ᱥᱚᱨᱠᱟᱨ ᱟᱡᱟᱜ ᱩᱢᱩᱞ ᱨᱮᱭ ᱟᱹᱜᱩ ᱠᱮᱫᱟ᱾ ᱯᱩᱭᱞᱩ ᱨᱮ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱛᱟᱦᱮ ᱠᱟᱱ, ᱱᱚᱣᱟ ᱠᱚᱞᱮᱡᱽ ᱫᱚ ᱑᱙᱘᱕ ᱥᱮᱨᱢᱟ ᱨᱮ ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱮᱱᱟ᱾ ᱘ ᱢᱮ ᱑᱙᱙᱙ ᱨᱮ ᱡᱷᱟᱲᱜᱨᱟᱢ ᱨᱟᱡᱽ ᱠᱚᱞᱮᱡᱽ ᱟᱡᱟᱜ ᱕᱐ ᱟᱱᱟᱜ ᱡᱟᱱᱟᱢ ᱢᱟᱦᱟᱸ ᱮ ᱢᱟᱱᱟᱣ ᱠᱮᱫᱟ᱾

ᱵᱤᱵᱷᱟᱜᱽ
ᱥᱟᱬᱮᱥ

ᱠᱮᱢᱤᱥᱴᱨᱤ
ᱠᱚᱢᱯᱤᱭᱩᱴᱟᱨ ᱥᱟᱬᱮᱥ
ᱯᱷᱤᱡᱤᱠᱥ
ᱮᱞᱠᱷᱟ ᱥᱟᱬᱮᱥ
ᱵᱚᱴᱟᱱᱤ
ᱡᱩᱞᱚᱡᱤ
ᱥᱟᱭᱠᱚᱞᱚᱡᱤ

ᱟᱨᱴᱥ ᱟᱨ ᱵᱮᱯᱟᱨ

ᱵᱟᱝᱞᱟ
ᱤᱝᱞᱤᱥ
ᱥᱚᱸᱥᱠᱨᱤᱛ
ᱱᱟᱜᱟᱢ
ᱨᱟᱡᱽᱟᱹᱨᱤ ᱥᱟᱬᱮᱥ
ᱧᱮᱱᱮᱞ (ᱯᱷᱤᱞᱚᱡᱚᱯᱤ)
ᱯᱷᱤᱡᱤᱠᱟᱞ ᱮᱰᱩᱠᱮᱥᱚᱱ
ᱵᱮᱯᱟᱨ

ᱢᱟᱹᱱ
᱒᱐᱐᱗ ᱥᱮᱨᱢᱟ ᱨᱮ ᱡᱷᱟᱲᱜᱨᱟᱢ ᱨᱟᱡᱽ ᱠᱚᱞᱮᱡᱽ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ B++ ᱜᱽᱨᱮᱰ ᱛᱮ ᱢᱟᱹᱱ ᱟᱠᱟᱱᱟ᱾ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱦᱚᱸ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱳᱯᱨᱳᱢ ᱮᱢ ᱢᱮᱱᱟᱜᱼᱟ᱾Colleges in West Bengal, University Grants Commission 

ᱵᱟᱨᱦᱮ ᱡᱚᱱᱚᱲ
ᱡᱷᱟᱲᱜᱨᱟᱢ ᱨᱟᱡᱽ ᱠᱚᱞᱮᱡᱽ 
ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ
ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ

ᱥᱟᱹᱠᱷᱭᱟᱹᱛ

ᱛᱷᱚᱠ: ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ
ᱛᱷᱚᱠ: ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ